અમદાવાદ: દેશમાં કાળાં નાણાંનો વ્યાપ વધી રહ્યો છે. તથા આ નાણાંના ઉપયોગ લકઝુરિયસ ચીજવસ્તુઓ તથા કિંમતી ધાતુઓની ખરીદી પાછળ કરવામાં આવી રહ્યો છે. ત્યારે કાળાં નાણાંના ઉપયોગ સામે અંકુશ મૂકવા સરકાર આગામી ૧લી જાન્યુઆરી ૨૦૧૬થી રૂ. બે લાખ કે બે લાખથી વધુની રોકડ રકમના નાણાકીય વ્યવહાર માટે પાન કાર્ડ નંબર આપવાનો નિયમ બનાવ્યો છે. જેનો જ્વેલર્સ વિરોધ કરી રહ્યા છે. તેઓના જણાવ્યા પ્રમાણે સરકારના આ નિયમથી તેઓના કારોબારને અસર થવાની ભીતિ સેવાઈ રહી છે. ઉલ્લેખનીય છે કે હાલ પાંચ લાખ રૂપિયાના રોકડ નાણાકીય વ્યવહાર પર પાન નંબરની જાણકારી આપવાનો નિયમ છે.